b'\n_START_ARTICLE_\nGarda\n_START_PARAGRAPH_\nGarda (francosko garde) je elitna voja\xc5\xa1ka enota/formacija, ki je zadol\xc5\xbeena za varovanje najpomembnej\xc5\xa1ih dr\xc5\xbeavnih osebnosti (predsednik dr\xc5\xbeave, predsednik vlade, minister za obrambo, na\xc4\x8delnik general\xc5\xa1taba) in pomembnej\xc5\xa1ih dr\xc5\xbeavnih stavb.\n_START_SECTION_\nZgodovina\n_START_PARAGRAPH_\nGarda se je pojavila v starem veku kot posebno izbrana, stalna telesna stra\xc5\xbea vojskovodij in dr\xc5\xbeavnikov. Najbolj znana iz tega \xc4\x8dasa je rimska pretorijanska garda._NEWLINE_V \xc4\x8dasu druge svetovne vojne so v Sovjetski zvezi podeljevali nazive\xc2\xa0\xc2\xbbgardni/gardna\xc2\xab\xc2\xa0tistim voja\xc5\xa1kim enotam in voja\xc5\xa1kim formacijam, ki so se posebej izkazale v bojih._NEWLINE_Morda je najbolj znana garda, ki se je ohranila v Evropi, \xc5\xa1vicarska garda, ki opravlja protokolarne naloge v Vatikanu in je nekak\xc5\xa1na osebna stra\xc5\xbea Pape\xc5\xbea.\n_START_SECTION_\nSlovenija\n_START_PARAGRAPH_\nSlovenija trenutno nima posebne, stalne gardne enote, saj je po razpustitvi 12. gardnega bataljona protokolarne naloge prevzela protokolarna enota SV, ki se menja na \xc5\xa1est mesecev.'